Lav et referat af nedenstående tekst:

Tekst:
Han sover vist nok ikke med sin skruenøgle i hånden. Men i de vågne timer holder mekaniker Kim Andersen et fast greb om det vigtigste værktøj i disse dage. - Der er virkelig travlt i øjeblikket, fortæller Kim Andersen, der er afdelingsleder ved Autoværksted og Dækcenter Nykøbing Mors. Det er højsæson for hjulskift, og TV MIDTVEST er taget ud for lige at få genopfrisket, hvorfor det er så vigtigt at få vinterhjulene på. - Når vi kommer ned omkring frysepunktet, bliver sommerdækkene hårdere, og så hænger de ikke fast ved vejen, fortæller Kim Andersen. Hjulehumør Mønstret er større og mere tværgående på et vinterdæk. Det giver bedre sikkerhed i trafikken. - Når du bremser får du en større trædeplade. Den skulle gerne holde ved vejen, kontra hvis du har sommerhjul på, når det er glat, så vil du skøjte rundt hele tiden, siger Kim Andersen. En stor del af Kim Andersens kunder har fået skiftet dæk de seneste dage. - Heldigvis for det. Hvis der kommer sne allerede i weekenden, slutter han.

Referat:
Mekanikerne har voldsomt travlt med en god, gammel klassisk manøvre. Hjulene på bilen skal skiftes til vinterføre.